1994 թվականից գործել է ՀՊՄՀ բանասիրական ֆակուլտետի ուսանողական խորհուրդը իր երկու բաժիններով` հայոց լեզու և գրականություն ու ռուսաց լեզու և գրականություն: Սակայն, սկսած 2002 թվականից, երբ Բանասիրական ֆակուլտետի ուսանողական խորհրդի նախագահի պաշտոնը ստանձնեց ՎԻԿՏՈՐՅԱ ՌՈՒԲԵՆՅԱՆԸ (նախագահել է 2002-2005 թթ.), ֆակուլտետի ՈՒԽ-ն զարթոնքի, միասնության ու նոր ավանդույթների հիմնավորման ժամանակաշրջան ապրեց, ինչը փոխանցվեց սերնդեսերունդ: 2006 թվականին նոր ՈՒԽ նախագահ ընտրվեց ՍՅՈՒԶԱՆԱ ԴԱՎԹՅԱՆԸ (նախագահել է 2006-2008 թթ), ում հաջողվեց արդեն իսկ ստեղծված ամուր հիմքերի վրա ընդլայնել ՈՒԽ աշխատանքները, հստակեցնել հանձնաժողովների աշխատանքները ու շարունակել Վ.Ռուբենյանի գործը` ջերմ ընկերական հողի վրա` ստեղծելով առողջ աշխատանքային մթնոլորտ: 2008 թվականին ֆակուլտետում կրկին նախագահական ընտրություններ էին և ընտրվեց իր կազմակերպչական ձիրքով աչքի ընկնող ՍԱԲԵԹ ՀԱՄԲԱՐՁՈՒՄՅԱՆԸ (նախագահել է 2008-2010 թթ.): Ինչ խոսք, Բանասիրական ֆակուլտետի բախտը բերել է ՈՒԽ նախագահների հարցում, քանի որ Ս.Համբարձումյանին էլ հաջորդեց ՍԻՐԱՐՓԻ ԳԵՎՈՐԳՅԱՆԸ (նախագահել է 2010-2012 թթ.), ում ուսերին ծանրացած էր պահել ու պահպանել իրեն նախորդած նախագահների կերտած պատմությունն ու այն ծաղկեցնել նորանոր հաջողություններով: 2012-2013թթ. ուսանողական խորհուրդը ղեկավարել է ՕՖԵԼՅԱ ԴԱԼԱՔՅԱՆԸ:Իսկ այսօր՝ ամուր հիմքերի վրա կանգնած ՀՊՄՀ բանասիրական ֆակուլտետի ուսանողական խորհուրդը շարունակում է իր հաղթական ուղին` ֆակուլտետի նորընտիր նախագահ ԷԴԳԱՐ ԱՊՐԵՍՅԱՆԻ գլխավորությամբ: